**Návrh**

Obecné zastupiteľstvo v Trnovci nad Váhom na základe § 6 zákona č. 369/1990 Zb. o obecnom zriadení v znení neskorších predpisov, v zmysle §20, §28 ods. 5, §114 ods. 6, §140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a v súlade s §5 a §6 zákona č. 596/2003 Z.z.

o štátnej správe v školstve a školskej samospráve a o zmene a doplnení niektorých zákonov

v znení neskorších predpisov sa uznieslo na tomto

**Všeobecne záväznom nariadení**

**č. 4/2019**

**o výške príspevku na čiastočnú úhradu nákladov v školách a v školských zariadeniach**

**v zriaďovateľskej pôsobnosti Obce Trnovec nad Váhom a určenie miesta a času zápisu detí na plnenie povinnej školskej dochádzky v základnej škole**

**§ 1**

**Úvodné ustanovenia**

1. Toto všeobecne záväzné nariadenie (ďalej len „nariadenie“) určuje výšku príspevku za pobyt dieťaťa v materskej škole a výšku príspevku na čiastočnú úhradu nákladov v školskom klube detí a výšku príspevku na čiastočnú úhradu nákladov a podmienky úhrady v školskej jedálni pri základnej škole a v školskej jedálni pri materskej škole.
2. Toto všeobecne záväzné nariadenie určuje miesto a čas zápisu detí na plnenie povinnej školskej dochádzky v základnej škole.
3. Pre účely tohto nariadenia sú školami materská škola a základná škola a školskými zariadeniami školský klub detí a školská jedáleň pri základnej škole a školská jedáleň pri materskej škole v zriaďovateľskej pôsobnosti obce Trnovec nad Váhom.

**§ 2**

**Materská škola**

1. Výška mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole je určený vo veku od 3 rokov sumou **6,50 eur**.
2. Príspevok v materskej škole sa neuhrádza za dieťa
	1. ktoré má jeden rok pred plnením povinnej školskej dochádzky,
	2. ak zákonný zástupca dieťaťa predloží riaditeľovi základnej školy s materskou školou doklad o tom, že je poberateľom dávky v hmotnej núdzi a príspevkov k dávke v hmotnej núdzi,
	3. ktoré je umiestnené v zariadení na základe rozhodnutia súdu,
	4. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom,
	5. ktoré nedochádzalo do materskej školy v čase školských prázdnin, alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.
3. Termín a spôsob úhrady príspevku určí riaditeľ základnej školy s materskou školou vnútorným predpisom školy.

**§ 3**

**Školský klub detí**

1. Na čiastočnú úhradu nákladov spojených s činnosťou a prevádzkou školského klubu detí prispieva zákonný zástupca žiaka mesačne na jedného žiaka sumou **4,00 eur.**
2. Riaditeľ základnej školy môže rozhodnúť o znížení alebo odpustení príspevku podľa ods. 1, ak zákonný zástupca žiaka o to písomne požiada riaditeľa školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
3. Termín a spôsob úhrady príspevku určí riaditeľ základnej školy vnútorným predpisom školy.

**§ 4**

**Školská jedáleň pri materskej škole**

1. Zákonný zástupca dieťaťa uhrádza finančný príspevok na stravovanie vo výške nákladov na nákup potravín podľa vekových kategórií stravníkov v súlade s tretím finančným pásmom určeným Ministerstvom školstva, vedy, výskumu a športu SR (ďalej len „MŠVVaŠ SR“).
2. Príspevok na nákup potravín pre dieťa MŠ na 1 stravný deň je **1,54** **eur** podľa tretieho finančného pásma. Táto suma pozostáva z nasledovných položiek – desiata 0,38 Eur, obed 0,90 Eur a olovrant 0,26 Eur.
3. Príspevok na nákup potravín pre zamestnancov, ktorí sa stravujú v školskej jedálni pri materskej škole je na jeden obed **1,41 eur** podľa tretieho finančného pásma.
4. Poplatky podľa ods. 2 a 3 sa uhrádzajú mesačne vopred bezhotovostnou platbou.
5. Nárok na dotáciu na podporu výchovy k stravovacím návykom dieťaťa majú:
	1. deti predškolského veku, ktoré navštevujú posledný ročník materskej školy, resp. dovŕšili vek 5 rokov k 31. augustu aktuálneho roka,
	2. deti s odloženou a dodatočne odloženou povinnou školskou dochádzkou,
	3. deti, ktoré pochádzajú z rodín v hmotnej núdzi.
6. Zákonní zástupcovia detí podľa ods. 5 budú uhrádzať rozdiel medzi poskytovanou dotáciou a finančným limitom na nákup potravín vo výške **0,34 eur** za celodennú stravu.
7. Zákonní zástupcovia detí, ktoré spĺňajú podmienky podľa ods. 6 a ktoré majú diétne stravovanie na základe odporúčania odborného lekára, majú nárok na dotáciu **1,20 eur** za každý deň, kedy sa dieťa zúčastnilo výchovno-vzdelávacieho procesu v materskej škole a odobralo obed. Dotácia im bude preplatená na účet alebo v hotovosti prostredníctvom zriaďovateľa na základe podkladov poskytnutých vedúcou školskej jedálne.
8. Zákonný zástupca pri prihlasovaní dieťaťa na stravovanie musí potvrdiť súhlas s podmienkami dotácie a uhradiť jednorazovú zálohu 30 Eur pre prípady, keď stravu neodhlási včas. Podrobnosti o úhrade jednorazovej zálohy a rozdielu medzi dotáciou a finančným pásmom, o odhlasovaní zo stravy sú uvedené v „Prihláške na stravovanie“.

**§ 5**

**Školská jedáleň pri základnej škole**

1. Náklady na nákup potravín podľa vekových kategórií stravníkov obci Trnovec nad Váhom zodpovedajú tretiemu finančnému pásmu v súlade s finančnými pásmami určenými Ministerstvom školstva, vedy, výskumu a športu SR (ďalej len „MŠVVaŠ SR“).
2. Náklady na nákup potravín pre žiaka ZŠ vo veku 6 – 11 rokov na jeden obed je **1,21 eur** podľa tretieho finančného pásma.
3. Náklady na nákup potravín pre žiaka ZŠ vo veku 11– 15 rokov na jeden obed je **1,30 eur** podľa tretieho finančného pásma.
4. Príspevok na nákup potravín pre zamestnancov, ktorí sa stravujú v školskej jedálni pri základnej škole je na jeden obed **1,41** **eur** podľa tretieho finančného pásma.
5. Poplatky podľa ods. 2, 3, a 4 sa uhrádzajú mesačne vopred bezhotovostnou platbou.
6. Nárok na dotáciu vo výške **1,20 eur** majú žiaci, ktorí navštevujú základnú školu, zúčastnili sa vyučovania a odobrali stravu. Dotácia sa poskytuje prostredníctvom zriaďovateľa.
7. Zákonní zástupcovia detí podľa ods. 2 budú uhrádzať rozdiel medzi poskytovanou dotáciou a finančným limitom na nákup potravín vo výške **0,01 eur** za obed.
8. Zákonní zástupcovia detí podľa ods. 3 budú uhrádzať rozdiel medzi poskytovanou dotáciou a finančným limitom na nákup potravín vo výške **0,10 eur** za obed.
9. Zákonní zástupcovia detí, ktoré spĺňajú podmienky podľa ods. 6 a ktoré majú diétne stravovanie na základe odporúčania odborného lekára, majú nárok na dotáciu **1,20 eur** za každý deň, kedy sa dieťa zúčastnilo výchovno-vzdelávacieho procesu v základnej škole. Dotácia im bude preplatená na účet alebo v hotovosti prostredníctvom zriaďovateľa na základe podkladov poskytnutých vedúcou školskej jedálne.
10. Zákonný zástupca pri prihlasovaní dieťaťa na stravovanie musí potvrdiť súhlas s podmienkami dotácie a uhradiť jednorazovú zálohu 30 Eur pre prípady, keď stravu neodhlási včas. Podrobnosti o úhrade jednorazovej zálohy a rozdielu medzi dotáciou a finančným pásmom, o odhlasovaní zo stravy sú uvedené v „Prihláške na stravovanie“.

**§ 7**

**Určenie miesta a času zápisu detí na plnenie povinnej školskej dochádzky**

1. Zápis sa koná od 01. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku v zmysle § 20 zákona č. 245/2008 Z. z. o výchove a vzdelávaní (školský zákon) a o doplnení niektorých zákonov. Presný termín zápisu určuje riaditeľ základnej školy.
2. Miesto konania zápisu je budova Základnej školy v Trnovci nad Váhom č. 302.

**§ 8**

**Záverečné ustanovenie**

1. Na ustanovenia súvisiace s určením výšky príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Trnovec nad Váhom neupravené týmto všeobecne záväzným nariadením sa vzťahujú príslušné právne predpisy.
2. Zmeny a doplnky tohto všeobecne záväzného nariadenia schvaľuje Obecné zastupiteľstvo v Trnovci nad Váhom.

**§ 9**

**Zrušovacie ustanovenie**

1. Zrušuje sa Všeobecne záväzné nariadenie obce Trnovec nad Váhom č. 3/2017 zo dňa 11. septembra 2017 o výške príspevku na čiastočnú úhradu nákladov v školách a v školských zariadeniach v zriaďovateľskej pôsobnosti Obce Trnovec nad Váhom a určenie miesta a času zápisu detí na plnenie povinnej školskej dochádzky v základnej škole.

**§ 10**

**Účinnosť**

Toto všeobecne záväzné nariadenie obce bolo prerokované a schválené na zasadnutí Obecného zastupiteľstva v Trnovci nad Váhom dňa ................. uznesením číslo........... a nadobúda účinnosť 2019.

Mgr. Oliver Berecz

 starosta obce

*Návrh VZN:*

 *- vyvesený na úradnej tabuli obce dňa : 25. 7. 2019*

*- zverejnený na internetovej adrese obce dňa : 25. 7. 2019*

*Lehota na predloženie pripomienok k návrhu VZN do(včítane):*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa*

*Vyhodnotenie pripomienok k návrhu VZN doručené poslancom dňa*

*VZN schválené Obecným zastupiteľstvom v Trnovci nad Váhom dňa pod č. : .............*

*VZN vyvesené na úradnej tabuli obce Trnovec nad Váhom dňa :*

*VZN zvesené z úradnej tabule obce ........................ dňa : ..........................*